O‘zbekistonning 9 ta viloyatida sel kelish xavfi e’lon qilindi

“O‘zgidromet” 26—27-mart kunlari kutilayotgan kuchli yomg‘irlar yog‘ishi sababli respublikaning tog‘oldi va tog‘li hududlarida sel xavfidan ogohlantirdi.
Qayd etilishicha, quyidagi hududlarda sel kelish xavfi e’lon qilinadi:
Tog‘oldi va tog‘li hududlarda istiqomat qiluvchi fuqarolardan, dam oluvchilar hamda tog‘li hududlarda harakatlanuvchi haydovchilardan ehtiyotkorlik choralarini ko‘rish so‘raladi.
Eslatib o‘tamiz, “O‘zgidromet” 16—19-mart kunlari ham 9 ta viloyatda sel kelish xavfini e’lon qilgandi. 16-mart kuni Sirdaryo tumanidagi xo‘jaliklararo kollektorning Baxt shaharchasi hududidan oqib o‘tuvchi qismida suv sathining me’yoridan oshib ketishi oqibatida xonadonlarga suv toshib kirdi.  Suv sathi 4,5 metr kub/soniyaga ko‘tarilishi natijasida Baxt shaharchasining “Xazina”, “Tadbirkor”, “Ishonch”, “Tinchlik” mahalla fuqarolar yig‘inlaridagi jami 35 ta ko‘chada suv toshgan. 102 ta xonadon va 525 ta hovliga suv yig‘ilib qolgan, 679 nafar fuqaro evakuatsiya qilingan.